recursal/SuperWikiNEXT-32B huggingface dataset:
**תל שאע'ר בזאר** (בערבית: تل شاغر بازار) הוא תל ואתר ארכאולוגי שנמצא 35 ק"מ צפונית לעיר אל-חסכה בצפון-מזרח סוריה, באזור חטין. הוא משתרע על 200X300 מטר.

הממצאים בחפירות
---------------

משנת 1935 עד שנת 1937 נערכו בתל חפירות ארכאולוגיות על ידי הארכאולוג הבריטי מקס מלוואן ורעייתו, הסופרת אגאתה כריסטי. בחפירות של המשלחת הארכאולוגית הסורית-בלגית-בריטית המשותפת בתל שאע'ר בזאר בשנים מאוחרות יותר, נחשפו השכבות הארכאולוגיות של התל, שתוארכו בין האלף החמישי לפני הספירה והאלף השני לפני הספירה. נתגלו חלקים של מבנה ממשל שנבנה מלבנים באלף השני לפני הספירה (התקופה הבבלית) וקבוצת מבני מגורים שבתוכם נתגלו מספר קברים. בין המבנים מפרידים רחובות ותעלות ניקוז שפכים. אורכו של אחד הרחובות מגיע ל-35 מטר ורוחבו מטר אחד. הוא מרוצף באבנים ובשברי חרסים, ומשני צדדיו מספר מבנים מהאלף השני ומהאלף השלישי לפני הספירה. זוהו גם שכבות ארכאולוגיות מהאלף הרביעי ומהאלף החמישי לפני הספירה. כמו כן נתגלו בו מספר לוחות חרס בכתב יתדות וחותמות מהתקופה הבבלית הקדומה (המאה ה-18 לפני הספירה). החותמות היו בכניסה למבנה הממשל הבבלי שחלקים ממנו נתגלו. ממצאים חשובים נוספים היו פסל-בובה מטין של האלה עשתר מהאלף השני לפני הספירה ופסל של האלה האם (האלה הסורית  הקדומה) מתרבות חלף, כלומר מהאלף החמישי לפני הספירה. המשלחת המשותפת גילתה גם מספר כלי חרס וכלים מברונזה, שהחשובים שבהם מתקופת נינוה, מספר חרוזים ובובות דמויות בני אדם ובעלי חיים וכלים מבזלת מאחת מתקופות השגשוג של התרבויות הסוריות באלף השני ובאלף השלישי לפני הספירה.

משמעויות הממצאים
----------------

הממצאים בתל שאע'ר בזאר מעידים על הקשרים הכלכליים, על הלידות והפטירות ועל היחסים בין תרבות שאע'ר בזאר לבין התרבויות הסוריות באזורים הסמוכים. בממצאים הוזכר שמו של המלך האשורי שמשי-אדד הראשון, ששלט במאה ה-18 לפני הספירה.

קישורים חיצוניים
----------------

ויקישיתוף מדיה וקבצים בנושא **תל שאע'ר בזאר** בוויקישיתוף
* Chagar Bazar, באתר אוניברסיטת גנט
* ממצאים ארכאולוגיים מתל שאע'ר בזאר: שני כדי חרס חבור, על שם אזור נהר חבור בצפון מזרח סוריה. כדים אלה מתוארכים למחצית הראשונה של האלף השני לפני הספירהאתר העיר קמישלי (בערבית)

|  |  |
| --- | --- |
| פורטל ארכאולוגיה של המזרח הקרובפורטל ארכאולוגיה של המזרח הקרוב | ל**פורטל ארכאולוגיה של המזרח הקרוב** |
**בורהאנודין רבאני** (בפרסית: **برهان الدين رباني**; 1940 – 20 בספטמבר 2011) היה פוליטיקאי ותאולוג איסלאמיסטי אפגני, ממוצא טג'יקי, נשיא המדינה האסלאמית של אפגנסיטן (אנ') בין השנים 1992–1996 ובנובמבר - דצמבר 2001. היה פרופסור לתאולוגיה ופילוסופיה אסלאמית באוניברסיטת קאבול.

חייו
----

יליד מחוז בדח'שאן, רבאני היה בעל תואר שני בפילוסופיה אסלאמית מאוניברסיטת אל-אזהר בקהיר והיה מקורב לחוגים של האחים המוסלמים. הוא אימץ את שאיפת האחים המוסלמים להנהיג את השריעה כמשפט יחיד במדינה ולח'ליפות עולמית, כמו כן לטיהור הארצות המוסלמיות מסממני הדמוקרטיה וההומניזם המערביים. בין השאר, הוא התנגד לנוכחותן של סטודנטיות באוניברסיטה. בהשפעת השקפותיו שלו ושל גולבדין חכמתיאר, צעירים תקפו באוניברסיטה סטודנטיות תוך התזת חומצה על פניהן.
הוא הנהיג את מפלגת ג'מיאת-א אסלאמי אפגנסיטן ("החברה האסלמית של אפגניסטן") והצטיין כאחד ממנהיגיה הראשונים של ההתנגדות האסלאמית - המוג'הידין - נגד הכיבוש הסובייטי אחרי פלישת הצבא הסובייטי לארצו בשנת 1979.

אחרי ניצחון כוחות המוג'הידין שבהנהגתו, בין השנים 1992–1996 כיהן רבאני כראש המדינה שהוכרזה לרפובליקה אסלאמית. זאת עד שנאלץ לעזוב את השלטון עקב כיבוש עיר הבירה קאבול על ידי כוחות הטליבן. בימי "האמירות האסלאמית" הטליבנית, בורהנודין רבאני עמד בראש "הברית הצפונית" והחזית האסלאמית המאוחדת להצלת אפגניסטן שנאבקו בין השנים 1996–2001 נגד משטר הטליבן.

אחרי הדחת הטליבנים מהשלטון בעקבות ההתערבות הצבאית של הברית נאט"ו בראשות ארצות הברית, רבאני כיהן כראש מדינה זמנית בנובמבר - דצמבר 2011. בימי המנהל חאמיד כרזאי, רבאני עמד בראש החזית הלאומית של אפגניסטן, הידועה בתקשורת גם כחזית הלאומית המאוחדת, ארגון האופוזיציה החוקית העיקרית. בסוף חייו הסכים רבאני להצעת הנשיא כרזאי לכהן כיושב ראש המועצה העליונה לשלום שנועדה לפעול להשגת פיוס כללי במדינה, כולל עם נציגי הטליבן.

ב-20 בספטמבר 2011 נרצח רבאני בביתו בקאבול על ידי מתנקש מתאבד בשם אסמתוללה. הרוצח, שהגיע לביתו של המנהיג בתירוץ שיש לו למסור לו מסר חשוב מקבוצת הטליבאן "קווטה שורה" והסתיר פצצה במצנפתו, חיבק את רבאני, לפני שהפעיל את המטען.

מקורות
------

* ,Mir Tamim Ansary *Games Without Rules:The Often Interrupted History of Afghanistan* Public Affairs 2012

קישורים חיצוניים
----------------

ויקישיתוף מדיה וקבצים בנושא **בורהאנודין רבאני** בוויקישיתוף
פגישה בין רבאני לוולדימיר פוטין בדושנבה ב-2001
* Rabbani's comeback BBC
* כתבה על רציחתו של רבאני- 20 בספטמבר 2011 באתר הסוכנות ANSA (באיטלקית)
* ודים דמייה - ערך ב"אניקלופדיה הרוסית "קרוגוסבייט"2016-1997
* ביוגרפיה קצרה באתר afghanistan online
* פרופיל באתר BBC ‏ 2001

הערות שוליים
------------

1. 1 2  Mir Tamim Ansary
2. ↑  Melody Ermachild Chavis Meena, Heroine of Afghanistan NY 2003

|  |  |
| --- | --- |
| בקרת זהויות עריכת הנתון בוויקינתונים | 
* GND: 1028171862
* ISNI: 0000 0000 3064 0595
* LCCN: n88014696
* VIAF: 23678384
* WorldCat: lccn-n88014696

 |
גנרל **פרידריך-וילהלם פון רוטקירך אונד פנטן** (בגרמנית: **Friedrich-Wilhelm von Rothkirch und Panthen**;‏ 16 בפברואר 1884 – 24 בדצמבר 1953) היה מפקד בוורמאכט שפיקד על כוחות במלחמת העולם השנייה.

ביוגרפיה
--------

### קריירה מוקדמת

פון רוטקירך נולד ב-16 בפברואר 1884 בדרמשטט, שהשתייכה לאימפריה הגרמנית. בשנת 1902 התגייס פון רוטקירך לצבא הגרמני הקיסרי, והצטרף לרגימנט הדרגונים ה-8, ולחם בשורותיו במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה שנייה, וצלב הכבוד של מלחמת העולם 1914/1918.

לאחר המלחמה הצטרף פון רוטקירך לרייכסווהר, ומילא בו תפקידי פיקוד ומטה. ב-15 באוקטובר 1935 הועלה לדרגת אוברסט לוטננט, וב-1 במרץ 1937 הועלה לדרגת אוברסט. ב-12 באוקטובר 1937 מונה למפקד רגימנט הרגלים ה-49, וב-1 באוגוסט 1939 הועלה לדרגת גנרל מיור.

### מלחמת העולם השנייה

עם פרוץ המלחמה היה פון רוטקירך מפקד רגימנט הרגלים ה-49, ופיקד עליו במהלך הפלישה לפולין כחלק מהדיוויזיה ה-28 במסגרת הקורפוס ה-8, וב-1 בנובמבר 1939 מונה למפקד הדיוויזיה הממונעת ה-13. במהלך המערכה על צרפת לחם פון רוטקירך עם הדיוויזיה שבפיקודו כחלק מהקורפוס הממונע ה-14 במסגרת קבוצת הפאנצר קלייסט, ובשלב השני כחלק מהקורפוס הממונע ה-16 במסגרת קבוצת הפאנצר קלייסט. ב-15 באוגוסט 1940 קיבל פון רוטקירך על פעולותיו את עיטור צלב האבירים של צלב הברזל, וב-11 באוקטובר 1940 הפכה הדיוויזיה שבפיקודו לדיוויזיית הפאנצר ה-13. במהלך מבצע ברברוסה לחם פון רוטקירך עם הדיוויזיה שבפיקודו כחלק מהקורפוס הממונע ה-3 במסגרת ארמיית הפאנצר הראשונה, וב-27 ביוני 1941 פרש מתפקידו. ב-1 באוגוסט 1941 הועלה פון רוטקירך לדרגת גנרל לוטננט, וב-1 באפריל 1943 מונה למפקד דיוויזיית המילואים ה-148, שהייתה חלק מקורפוס המילואים ה-66 בעתודת קבוצת ארמיות D. ב-25 בספטמבר 1943 פרש פון רוטקירך מתפקידו, וב-30 בנובמבר 1943 פרש מהצבא ושב לביתו.

### לאחר המלחמה

לאחר המלחמה התגורר פון רוטקירך בעיר טריר, עד למותו ב-24 בדצמבר 1953, והוא בן 70 שנים.

קישורים חיצוניים
----------------

* פרידריך-וילהלם פון רוטקירך אונד פנטן באתר feldgrau
באלגברה, **מודול יוצר** (generator module) הוא מודול בו סכומי פונקציונלים מהמרחב הדואלי יוצרים את כל חוג הבסיס. **מודול פרו-יוצר** (progenerator module) הוא מודל יוצר, פרויקטיבי ונוצר סופית. למודולים המקיימים תכונות אלו תפקיד מבני בתורת המודולים, והם מהווים עזר באפיון מושגים שונים באלגברה: בעזרתם ניתן לאפיין באופן מבני את שקילות מוריטה; הם מהווים חלק מהגדרת איברים טריוויאליים בחבורת בראואר של חוגים.

הגדרה
-----

יהי R חוג, ויהי P מודול מעל החוג. נסמן ב-{\displaystyle P^{\*}} את ההמרחב הדואלי של P, כלומר אוסף ההומומורפיזם
מהמודול אל חוג הבסיס. **אידיאל העקבה** (trace ideal) של P מוגדר כך:

{\displaystyle \operatorname {tr} (P)=\sum \_{f\in P^{\*}}{f(P)}=\left\{\sum {f\_{i}(p\_{i}):f\_{i}\in P^{\*},p\_{i}\in P}\right\}}

כלומר, הוא מכיל סכומי פעולות של פונקציונלים על החוג. בדיקה ישירה מראה שזהו אכן אידיאל דו צדדי של R (נובע בין השאר מכך ש-{\displaystyle P^{\*}} מודול ימני מעל R). המודול P נקרא יוצר **יוצר** אם אידיאל זה שווה לכל החוג: {\displaystyle \operatorname {tr} (P)=R} (או בשקילות, {\displaystyle 1\in \operatorname {tr} (P)}). המודול נקרא **פרו-יוצר** אם הוא בנוסף פרויקטיבי ונוצר סופית מעל R.

תכונות
------

להלן מספר תכונות שקולות להיותו של מודול יוצר:

1. הפונקטור {\displaystyle P\mapsto \operatorname {Hom} \_{R}(P,-)} הוא נאמן. בפרט, נובע שהתכונה ניתנת לאפיון באופן קטגורי, ולכן נשמרת בין אובייקטים שקולים קטגורית.
2. R הוא מחובר ישר ב-{\displaystyle P^{n}}.
3. R הוא מחובר ישר ב-{\displaystyle \oplus P}.
4. כל R-מודול הוא תמונה של ב-{\displaystyle \oplus P}.

אזומיה הוכיח כי מודול מעל חוג קומוטטיבי שהוא פרויקטיבי ונוצר סופית הוא יוצר (ולכן פרו-יוצר) אם ורק אם הוא נאמן. בפרט, נובע כי כאשר חוג הבסיס קומוטטיבי ואין לא אידמפוטנטים פרט ל-0 ו-1, כל מודול פרויקטיבי ונוצר סופית הוא פרו-יוצר. בנוסף, עבור מודול פרויקטיבי ונוצר סופית מתקיים {\displaystyle \operatorname {tr} (P)\oplus \operatorname {Ann} (P)=R}, כאשר {\displaystyle \operatorname {Ann} } הוא המאפס של המודול.

שקילות מוריטה
-------------

 ערך מורחב – **שקילות מוריטה**  

למודולים יוצרים ישנו קשר חשוב לשקילות מוריטה של חוגים - שני חוגים הם שקולים מוריטה אם ורק אם יש שקילות קטגורית בין המודולים הימניים שלהם. מסתבר שתנאי זה שקול לתנאי מבני על החוגים - **משפטי מוריטה** קובעים כי חוגים הם שקולים מוריטה אם ורק אם אחד מהם הוא חוג אנדומורפיזמים מעל מודול פרו-יוצר של השני. שקילות זו מוכחת על ידי בניית Morita context לכל מודול פרו-יוצר.

ראו גם
------

* שקילות מוריטה

לקריאה נוספת
------------

* T. Lam, Lectures on Modules and Rings, 1998
* Demeyer and Ingraham, Separable Algebras over Commutative Rings, 1970.
לוגו WGA
**Windows Genuine Advantage** (WGA בקצרה) היא מערכת של מיקרוסופט שנועדה למנוע שימוש פיראטי במערכות ההפעלה שלה. על מנת להשיג את המטרה הזו, מיקרוסופט מאלצת את המשתמש להריץ תוכנית שבודקת האם העותק של מערכת ההפעלה שבידו מקורי. במקרה שהעותק אינו מקורי, נחסמת האפשרות להשתמש בשירותים שונים מתוך אתר האינטרנט של מיקרוסופט כגון Windows Update ומרכז ההורדות.

תיאור התוכנה
------------

האימות מול מיקרוסופט מתבצע על ידי התקנת תוכנית ActiveX על מחשב המשתמש בפעם הראשונה בה הוא מבקש לעשות שימוש באחד משירותי מיקרוסופט אשר דורשים את האימות. בכל פעם שהמשתמש מבקש להשתמש בשירותים הללו, מורץ ה-ActiveX אשר מדווח בחזרה לאתר על ממצאיו, האם התוכנה היא אכן מקורית. במקרה שהתוכנה מקורית, המשתמש מגיע לעמוד שהוא ביקש לצפות בו ללא הפרעה. במקרה שהתוכנה אינה מקורית, הוא מגיע לעמוד אשר מסביר לו למה נחסמה הגישה שלו לעמוד שהוא ביקש. למרות זאת, עדיין ניתנת האפשרות להוריד עדכוני תוכנה אשר מוגדרים כעדכונים קריטיים (עדכוני אבטחה בעיקר).

עקיפת ההגנה
-----------

לאחר שמיקרוסופט החלה ליישם את ה-WGA באתרה, הופצו ברשת האינטרנט שיטות שונות להתגבר על הבדיקה כגון שימוש בקראק על מנת להחליף את קובצי ה-WGA. מיקרוסופט מעדכנת בצורה תדירה את ה-WGA, אך ככל הנראה אין זה מספיק על מנת למנוע לחלוטין מהמשתמשים אשר אין ברשותם עותק מקורי של מערכת ההפעלה מלעשות שימוש באתר.

קישורים חיצוניים
----------------

* 

* אתר האינטרנט הרשמי של Windows Genuine Advantage
* עמוד ה-WGA באתר מיקרוסופט ישראל
* שאלות נפוצות בנושא WGA מתוך אתר מיקרוסופט ישראל
**בורגתיאטר**
(למפת וינה מוגדלת)בורגתיאטר**בורגתיאטר**(למפת וינה רגילה)בורגתיאטר**בורגתיאטר**
בניין הבורגתיאטר במרכז וינה
**בורגתיאטר** (בגרמנית: **Burgtheater**), לשעבר תיאטרון החצר הקיסרי (עד 1920), הוא התיאטרון האוסטרי הלאומי בווינה ואחד התיאטראות דוברי הגרמנית החשובים ביותר בעולם. הבורגתיאטר נוצר בשנת 1741 ונודע בשם "די בורג", בפי תושבי וינה. להקת שחקניו, הקבועים פחות או יותר, יצרה עם השנים מסורת של סגנון ואורח דיבור טיפוסיים למופעי הבורגתיאטר.

היסטוריה
--------

הבורגתיאטר הישן (לפני 1888)
את הבורגתיאטר הקימה ב-14 במרץ 1741 קיסרית אוסטריה מבית הבסבורג, מריה תרזה, כתיאטרון לצד ארמונה. בנה, הקיסר יוזף השני, כינה אותו בשנת 1776 "תיאטרון גרמני לאומי". שלוש אופרות של מוצרט עלו שם בהצגות בכורה: "החטיפה מן ההרמון" (1782), "נישואי פיגארו" (1786), ו"כך עושות כולן" (1790). החל ב-1794 נקרא שמו "תיאטרון החצר ליד הבורג". בשנים 1849–1853 בין כוכבי התיאטרון היה בוגומיל דויזון.

ב-14 באוקטובר 1888 עבר התיאטרון לבניין חדש ברינגשטראסה, בתכנון גוטפריד זמפר וקרל פרייהר פון האזנאואר. הסגנון הקלאסי והשפה הגרמנית של הבורגתיאטר היוו דוגמה לתיאטראות דוברי גרמנית.

מיטב המחזאים של וינה, ואף תאודור הרצל, הציגו את מחזותיהם בבניין התיאטרון.

ב-12 במרץ 1945, לקראת סוף מלחמת העולם השנייה, נפגע הבניין בהפצצה של בעלות הברית ונהרס בחלקו הגדול. כעבור חודש בדיוק, ב-12 באפריל 1945, ניזוק עוד בשריפה ממקור לא ידוע. אחרי המלחמה שוקם התיאטרון בשנים 1953–1955. הפתיחה המחודשת שלו נערכה ב-14 באוקטובר וב-16 באוקטובר. ביום זה הוצגה אופרה על הימים הראשונים של כהונת שושלת הבסבורג. באופרה זו נכללו מילים של אוטוקאר מגאל לשיבחו של אוסטריה וזה היה בין סמלי חידוש המדינה לאחר מלחמת העולם השנייה.

בורגתיאטר (מבט מן הצד)

מנהלי הבורגתיאטר
----------------

* יוזף שרייפוגל (1814–1832)
* היינריך לאובה (1849–1867)
* הרמן רבלינג (1932–1938)
* מירקו ילוזיך (1938)
* לותאר מותל (1939–1945)
* ראול אסלאן (1945–1948)
* יוזף גילן (1948–1954)
* אדולף רוט (1954–1959)
* ארנסט האוסרמן (1959–1968)
* פאול הופמן (1968–1971)
* גרהארד קלינגנברג (1971–1976)
* אכים בנינג (1976–1986)
* קלאוס פיימן (1986–1999)
* קלאוס באכלר (1999–2009)
* מתיאס הארטמן ( מאז 2009 )

הודות להצגות בכורה של מחזות משל תומאס ברנהרד, אלפרידה ילינק, פטר הנדקה, פטר טוריני וג'ורג' טבורי הצליח קלאוס פיימן להבטיח את המוניטין של הבורגתיאטר כאחת הבימות הראשונות במעלה באירופה, המשתבחת בשחקנים ידועי שם. כמה משחקני העבר הנודעים קיבלו תואר חברים של כבוד ושמותיהם חקוקים בשיש ליד הקצה התחתון של המדרגות בצד התיאטרון הפונה אל ה"פולקסגארטן". נושאי תואר זה הם אנמריה דירינגר, וולפגנג גסר, היינריך שווייגר, גוסטי וולף ומיכאל הלטאו.

לקריאה נוספת
------------

^ a b c d "Burgtheater" (history), Encyclopedia of Austria, Aeiou Project, 1999, webpage: aeiou-Burgtheater.

קישורים חיצוניים
----------------

ויקישיתוף מדיה וקבצים בנושא **בורגתיאטר** בוויקישיתוף
* 

* אתר האינטרנט הרשמי של בורגתיאטר (בגרמנית)
* בורגתאטר (וינה, אוסטריה), דף שער בספרייה הלאומית

* Burgtheater homepage

הערות שוליים
------------

1. ↑  All About Jewish Theatre - Theodor Herzl: From the Theatre Stage to The Stage of Life

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007259366505171
* BnF: cb119382092 (data)
* GND: 38633-9
* ISNI: 0000 0001 2259 6923
* LCCN: n50055588
* NKC: ko2004229905
* SUDOC: 027312577
* VIAF: 130962450
* WorldCat: lccn-n50055588

 |
תצלום אוויר של האטול בורה בורה, במרכזו נראה הר הגעש הרדום, ומסביבו חומת האלמוגים שנבנתה על צלעותיו טרם שקיעתן
**בורה בורה** (בצרפתית: **Bora Bora**) הוא אי באוקיינוס השקט, ששטחו 29.3 קמ"ר. בשטח זה נכללים האי עצמו ואיונים נוספים הנמצאים במרכזה של לגונה מוקפת שונית אלמוגים.

גאוגרפיה
--------

האי שייך לאיי החברה שבפולינזיה הצרפתית, והוא ממוקם כ-260 ק"מ צפונית-מערבית לעיר הבירה של פולינזיה הצרפתית, פפאטה (Papeete) (השוכנת בטהיטי). אוכלוסיית האי באוגוסט 2007 מנתה 8,880 נפש. היישוב הראשי באי הוא **ואיטאפה** (**Vaitape**), שנמצא בצדו המערבי של האי המרכזי.

האי הררי, ופסגתו הגבוהה ביותר - 727 מטרים מעל לפני הים - היא פסגת הר געש רדום.

האי מיושב על ידי פולינזים החל מהמאה הרביעית לספירה. ב-1777 הגיעו האירופאים הראשונים, והחל מ-1842 מהווה האי מושבה צרפתית. החל מ-1946 מחזיקים תושבי האי באזרחות צרפתית. צרפתית היא השפה הרשמית באי, אך אנגלית מדוברת בפי רבים.

בורה בורה מוקפת לגונה ציורית. האי מהווה מרכז תיירות ידוע ואקסקלוסיבי; עיקר התיירים מגיעים מארצות הברית ומיפן. חברת התעופה אייר טהיטי נוי מפעילה 5 טיסות יומיות מפפאטה לבורה בורה. האי מהווה אתר צלילה אהוב, ולחופיו ניתן לצפות בכרישים ובאלפי מיני דגים ויצורי מים אחרים.

### גאולוגיה

בורה בורה הוא דוגמה בולטת לאופן היווצרותו של אטול, מאחר שתהליך גאולוגי זה טרם הושלם באי. ראשיתו של אטול בהתפרצות געשית בלב ים באקלים טרופי, שיוצרת אי שכולו הר געש. רוב שטחו של האי הוא אכן הר געש כבוי בעל שתי פסגות: פאהיה (Pahia) ואוטמאנו (Otemanu). על צלעותיו של הר הגעש, השוקע בהדרגה, נבנית והולכת במים הטרופיים החמימים שונית אלמוגים. בשלב בו נמצא בורה בורה, רוב שטח ההר כבר שקע מתחת למים בעוד השונית צמחה עד לפני המים; השטח בו היה הר הגעש הוצף ברובו, ובהיותו מוקף בשונית נוצרה לגונה. מתוך מי הלגונה מבצבצים עדיין איונים, שחלקם הן פסגות משנה נמוכות של ההר שטרם שקעו. עם השלמת התהליך, שאורך כשלושים מיליון שנה, יעלם האי עם ההר שבמרכזו, ותיוותר רק שונית האלמוגים עם הלגונה שבמרכזה.

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **בורה בורה** |
| ויקישיתוף תמונות ומדיה בוויקישיתוף: **בורה בורה** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283091705171
* LCCN: sh85015795
* VIAF: 237456468
* WorldCat (עם VIAF): 237456468

 |
עטיפת מהדורת 2004 של **London A to Z**
עטיפת מפת לונדון משנת 1957
**A עד Z** (בשמו המלא באנגלית: **Geographers' A–Z Street Atlas**: "אטלס הרחובות A עד Z של הגאוגרף") הוא כינוים של אטלסי הרחובות של הממלכה המאוחדת. הידוע מבין אטלסים אלה, היה אטלס הרחובות (ספר המכיל מפות הרחובות ורשימת הרחובות) של העיר לונדון שפורסם בשנת 1936 על ידי פיליס פירסאל. החברה שנוסדה על ידה הפכה לחברה המובילה בפרסום מפות ערים בבריטניה.

תיארוך המפות הישנות
-------------------

עד לאחרונה, אטלסי המפות שפורסמו על ידי A עד Z לא נשאו את תאריך הפרסום, ועל כן קיים קושי רב בתיארוך הפרסומים השונים. ידוע כי המפה הראשונה פורסמה בשנת 1936 וכי לא פורסמו עדכונים בין השנים 1939–1945 בשל מלחמת העולם השנייה. מרבית תיארוך המפות מתבצע על ידי בדיקת כתובת בית ההוצאה שהשתנתה מספר פעמים, ועל בדיקה סיזיפית של השינויים שנעשו ברחובות לונדון והתאמת המפות אליהן.

קישורים חיצוניים
----------------

* אתר האינטרנט הרשמי של A עד Z
* פיליס פירסאל - מייסד החברה
* תיארוך מפות ישנות של החברה
* תיארוך מפות ישנות של החברה
* A עד Z, באתר OCLC (באנגלית)
**פרנסואה מנסאר** (בצרפתית: **François Mansart**; ‏23 בינואר 1598 – 23 בספטמבר 1666) היה אדריכל צרפתי. אנציקלופדיה בריטניקה מכנה אותו כאדריכל המוכשר ביותר בצרפת במהלך המאה ה-17, שעבודותיו "ידועות בדרגת העידון הגבוהה, העדינות והאלגנטיות שלהן." מנסאר הפך את גג המנסארד לפופולרי.

קריירה
------

פרנסואה מנסאר נולד לאב נגר בפריז. מנסאר לא הוכשר כאדריכל, אך קרוביו עזרו לו בכך כדי להחשיב אותו גם כסתת וכפסל. מנסאר טוען שלמד את כישוריו כאדריכל מסלומון דה ברוזה.

מנסאר זכה להכרה רבה בשנות ה-20 של המאה ה-17 בשל סגנונו וכישוריו כאדריכל, אך מנגד הוא נתפס גם כפרפקציוניסט עקשן, שמפרק את המבנים שלו כדי להתחיל לבנות אותם מחדש. רק האנשים העשירים ביותר יכלו להרשות לעצמם שיעבוד עבורם.

הדוגמה היחידה ששרדה מעבודתו המוקדמת היא טירת בלרוי (אנ'), שהוזמנה על ידי גאסטון, דוכס אורליאן, ובנייתה החלה בשנת 1626. הדוכס עצמו היה כל כך מרוצה מהתוצאה שהוא הזמין את מנסאר לשפץ את טירת בלואה (1635). מנסאר התכוון לבנות מחדש את הטירה לחלוטין, אך התכנון שלו נבלם ורק האגף הצפוני שוחזר לפי עיצובו של מנסאר. בשנת 1632 עיצב מנסארט את כנסיית מריה הקדושה בפריז (אנ'), תוך שימוש בפנתאון ברומא כהשראה לעיצוב הכנסייה.

רוב בנייניו של מנסאר נבנו מחדש או נהרסו. הדוגמה השמורה ביותר לסגנונו היא טירת מאיסון (אנ'), אשר שומרת באופן ייחודי על עיטור הפנים המקורי, כולל גרם מדרגות מפואר. נהוג לחשוב שהמבנה היווה השראה לנאו-קלאסיציזם במאה ה-18.

בשנות ה-40 של המאה ה-17 עבד מנסאר על המנזר והכנסייה של ואל-דה-גראס (אנ') בפריז. הפקרות מצדו לכאורה הובילה להחלפתו באדריכל אחר, שעקב אחר תכנונו של מנסאר.

בשנות ה-50 של המאה ה-17 מנסאר היה מטרה עבור אויביו הפוליטיים של הקרדינל מאזארן, עבורו עבד מנסאר. ב-1651 פורסמה חוברת המאשימה את האדריכל בפזרנות פרועה ותחבולות.

לאחר עלייתו של לואי הארבעה עשר לכס המלכות, הפסיד מנסאר רבות מעבודותיו לאדריכלים אחרים. עיצוביו לשיפוץ מוזיאון הלובר ולמאוזוליאום המלכותי בסן-דני מעולם לא הוצאו לפועל. מנסאר מת בפריז ב-1666.

קישורים חיצוניים
----------------

ויקישיתוף מדיה וקבצים בנושא **פרנסואה מנסאר** בוויקישיתוף
* פרנסואה מנסאר, באתר אנציקלופדיה בריטניקה (באנגלית)

הערות שוליים
------------

1. ↑  COUVENT DES FILLES DE LA VISITATION SAINTE-MARIE de la rue Saint-Antoine - Tombes Sépultures dans les cimetières et autres lieux, www.tombes-sepultures.com

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265082805171
* BNE: XX5562678
* BnF: cb12525387n (data)
* BPN: 37858243
* GND: 117541524
* ICCU: VEAV047579
* ISNI: 0000 0001 2144 3909
* LCCN: n82020316
* NKC: xx0138567
* NLA: 35740405
* NLP: A2037687X
* NTA: 070724490
* RKD: 102574
* SNAC: w6611x5t
* SUDOC: 034503943
* Trove: 1065933
* ULAN: 500031848
* VcBA: 495/220230
* VIAF: 95877949
* WorldCat: lccn-n82020316

 |
פירוש נוסף ערך זה עוסק בגזע כלבים. אם התכוונתם למשמעות אחרת, ראו מודי (פירושונים).

**מודי** (Mudi, Hungarian Mudi) הוא כלב רועים הונגרי שמשמש הן לרעיית צאן והן לשמירה עליו. המודי הוא כלב קטן/בינוני, דינמי, אינטֶליגנטי מאוד ופעיל. על אף תכונותיו הטובות הרבות ומיעוט החסרונות שלו המודי הוא כלב נדיר, קשה למצוא פריטים מחוץ להונגריה וגם בהונגריה הוא לא נפוץ במיוחד.

היסטוריה
--------

המודי הופיע לראשונה במאה ה-19. נראה שהתפתחותו הייתה לא מתוכננת וכללה הזדווגות ספונטנית של כלבים מסוג פולי ופומי, וייתכן שגם כלבים אחרים. רק ב-1930 כאשר שלושת הגזעים הללו הופרדו וסווגו המודי הוכר רשמית כגזע נפרד. על אף שהמודי מסווג ככלב רועים הרי שתפקידיו היו רבים ומגוונים וכללו שמירה, צייד עכברים, סיוע בצייד חיות בר ועוד.

הופעה
-----

למודי אף ארוך ומחודד ואזניים זקופות, מראה שעשוי להזכיר במידת מה כלב "שפיץ". יש לו חזה עמוק, גב ארוך ורגליים ולסתות שריריות. הפרווה עבה ומקורזלת (למעט על האף שם היא קצרה) ועשויה להגיע לאורך של 5 ס"מ, אולם היא לא יוצרת "ראסטות" כמו אצל קרוב משפחתו, הפולי. הצבע השחור הוא הנפוץ אולם קיימים גם כלבים בעלי צבע פרווה לבן, וכן שילוב של שני הצבעים אף הוא קיים ותואם את תקן הגזע. גובהו של המודי הוא 36-51 ס"מ ומשקלו 8-13 ק"ג.

מזג
---

המודי הוא כלב אינטֶליגנטי מאוד, בין הכלבים האינטליגנטים ביותר. הוא לומד פקודות במהירות מפתיעה, לא פחות מהבורדר קולי ואולי אף יותר. המודי הוא כלב רגוע מאוד, עצמאי מאוד ואמיץ. כאשר הוא משמש ככלב שמירה הוא לא יהסס ללחום בבעלי חיים גדולים ממנו משמעותית כדי להגן על בעליו. הוא נאמן למשפחתו אם כי בדרך כלל הוא יצור קשר חזק יותר עם אחד מבני המשפחה. הוא יגן בחירוף נפש על בעליו, אולם בחברתם הוא ינהג בעדינות ולכן הוא יכול לשמש כחיית מחמד מצוינת.

המודי יסתדר עם ילדים, אם ישהה במחיצתם מגיל צעיר. הוא גם יסתדר מצוין עם בעלי חיים שאינם כלבים אם חונך לכך מגיל צעיר. המודי חברותי לכלבים אחרים.

המודי חשדן כלפי זרים אולם לא יתקוף. זרים שרוצים להתקרב אל המודי צריכים לרכוש את אמונו קודם לכן.

תוחלת חיים ובעיות בריאות
------------------------

המודי הוא כלב בריא. הודות להתפתחותו הספונטנית אין לגזע בעיות גנטיות אופייניות. בעיות של היפ דיספלזיה עלולות להופיע אך הן נדירות. המודי חי 13-14 שנים.

שונות
-----

* המודי משאיר רושם רב על בעליו כך שרוב האנשים שמגדלים מודי מצהירים שגם הכלבים הבאים שלהם יהיו מסוג זה.
* בפינלנד המודי משמש ככלב חילוץ והצלה בצפון.
* ללא מספר מצומצם של חובבי הגזע, המודי היה היום בסכנת הכחדה.

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מודי** |
באלגברה, **מודול חופשי** הוא מודול שיש לו **בסיס**. מודולים חופשיים משקפים את מבנה החוג הבסיסי באופן הטהור ביותר, ומכלילים באופן הפשוט ביותר את התורה הליניארית של מרחבים וקטוריים. כל מודול חופשי הוא פרויקטיבי, אבל ההפך אינו נכון, אלא בחוגים מיוחדים.

קבוצה פורשת ובסיס
-----------------

מודול שמאלי M מעל חוג R, **נפרש** על ידי תת-קבוצה {\displaystyle S\subseteq M} אם כל איבר {\displaystyle m\in M} אפשר לכתוב כסכום {\displaystyle m=r\_{1}e\_{1}+r\_{2}e\_{2}+r\_{3}e\_{3}+...+r\_{n}e\_{n}} שבו {\displaystyle r\_{1},r\_{2},r\_{3},...r\_{n}\in R} הם מקדמים מהחוג ו-{\displaystyle e\_{1},\dots ,e\_{n}\in S} הם איברי הקבוצה. אם ההצגה של כל איבר של M באופן הזה היא יחידה, אז S מהווה **בסיס** של M. בניגוד למצב במרחבים וקטוריים, לא לכל מודול יש בסיס (לדוגמה: חבורה אבלית סופית היא מודול מעל חוג השלמים, אבל לא יכולה להיות בה הצגה יחידה, משום שבחוג יש אינסוף סקלרים). מודול שיש לו בסיס נקרא **מודול חופשי**.

הדרגה
-----

עוצמת הבסיס של מודול חופשי נקראת ה**דרגה** של המודול. כל המודולים החופשיים מאותה דרגה הם איזומורפיים. הדרגה של מודול מעל חוג קומוטטיבי מוגדרת היטב (כלומר: כל שני בסיסים של מודול חופשי מעל חוג קומוטטיבי הם בעלי אותה עוצמה). מאידך, יש דוגמאות למודולים מעל חוגים לא קומוטטיביים עם בסיסים בגדלים שונים. כל חוג אפשר לראות כמודול (שמאלי) מעל עצמו. כאשר יש לחוג יחידה, הוא חופשי מדרגה 1, וכך הסכום הישר של n עותקים, {\displaystyle R^{n}}, הוא מודול חופשי מדרגה n.

פעולות במודולים חופשיים
-----------------------

סכום ישר של מודולים חופשיים הוא חופשי (גם כאשר אין מדובר בסכום סופי). מאידך, המכפלה הישרה בדרך-כלל אינה חופשית. לדוגמה, המכפלה הישרה של מספר בן מניה של עותקים של החבורה \mathbb{Z}, {\displaystyle \mathbb {Z} ^{\mathbb {N} }}, אינה חופשית.

גם המכפלה הטנזורית של מודולים חופשיים היא מודול חופשי.

חוגי אידיאלים חופשיים
---------------------

חוג שבו כל אידיאל שמאלי הוא חופשי בעל דרגה מוגדרת היטב, נקרא חוג אידיאלים חופשיים.

קישורים חיצוניים
----------------

* מודול חופשי, באתר MathWorld (באנגלית)
תל עזקה
מצפה משואה
אתר אבני המיל בפארק בריטניה
כתובת על אבן מיל בפארק בריטניה
**פארק בריטניה** הוא יער ואתר נופש שפותח על ידי הקרן הקיימת לישראל. הפארק נמצא באזור שפלת יהודה.

היסטוריה
--------

הקמת הפארק החלה בשנות ה-50 של המאה ה-20 כאשר הקרן הקיימת החלה לנטוע את **יער משואה** ששטחו כ-15,000 דונמים. בהמשך הורחב הפארק, בסיוע ובמימון של קהילת יהודי בריטניה, אשר על שמם קרוי הפארק, וכיום שטחו כ-40,000 דונמים. הפארק המיוער והישובים בקרבתו הוקמו על אדמותיהם של שלושה כפרים פלסטינים אשר תושביהם גורשו או נמלטו ב-1948: דיר דבאן (בערבית: **دير الدبان**; פירוש שמו הוא "מנזר הזבובים"), עג'ור וקודנא.

גאוגרפיה
--------

הפארק נמצא בשפלת יהודה - מישור קמור שגובהו בין 450 מטרים (בסמוך להרי יהודה במזרח) ומשתפל לעבר מישור החוף, שם גובה הגבעות 150 מטרים. הפארק מצוי מערבית ליישובים נחושה, צפרירים, גבעת ישעיהו, לי-און שריגים, דרומית לזכריה, מזרחית ליישובים עגור, לוזית ובית ניר, וצפונית לבית גוברין.

### גאולוגיה

אזור הפארק הוא אגן קערי אשר נוצר בתקופת הסנון והמתאפיין בסלעי גיר מסוג קירטון וחוואר. עומק שכבת הגיר הוא כשני מטרים - דבר המאפשר לחפור במקום מערכות מסתור. בתקופת המיוקן עבר קו החוף במרכז אזור הפארק.

### אקלים

אזור האקלים בו נמצא הפארק הוא אזור אקלים לח למחצה. הטמפרטורות בשפלה חמות מאלה שבהרי יהודה. הטמפרטורה הממוצעת בקיץ עומדת על כ-30 מעלות צלזיוס. כמות המשקעים השנתית הממוצעת היא כ-490 מילימטר גשם. מספר ימי הגשם הוא כ-50 בשנה.

חי וצומח
--------

באזור הפארק מצוי חורש ארץ-ישראלי נמוך הכולל עצי חרוב ושיחי אלת המסטיק. באזור רמת אבישור שבדרום מזרח הפארק גדלים עצי אלון מצוי, קטלב, ושיחי אלת המסטיק, אלה ארץ ישראלית, בר זית בינוני, לבנה רפואי, אשחר ארץ ישראלי, לוטם שעיר, לוטם מרווני. באזור נפוצים פרחי הכלנית והרקפת המצויות, צבעוני ההרים, וכן מצויים ברמה שרידי בוסתנים בהם גדלים עצי שקד, תאנה, רימון, זית ושיחי צבר.
בצפון הפארק גדלים עצי חרוב ובדרומו עצי אשל. עצי החרוב ניטעו באזור עזקה בשנות ה-50 על ידי הקרן הקיימת, ובשנות ה-60 ניטעו בפארק יערות אקליפטוס ועצי אורן ירושלים.

בפארק ניתן למצוא את בעלי החיים הבאים: קרקל, תן, צבוע, שועל מצוי, צבי מצוי, חזיר בר, דרבן, ארנבות, וכן ציפורים רבות ובהן תנשמת, קאק, בז מצוי, חיוויאי, יונת הסלע, קוקייה, עורבני ושרקרק מצוי.

אתרים בפארק
-----------

* תל עזקה
* ח'רבת א-רסם
* תל שקלון
* מצפה משואה
* חורבות צורה
* תל גודד
* מערות לוזית
* חורבת כידון
* רמת אבישור
* שביל הבארות ובורות המים

קישורים חיצוניים
----------------

ויקישיתוף מדיה וקבצים בנושא **פארק בריטניה** בוויקישיתוף
* אתר האינטרנט הרשמי של פארק בריטניה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300557805171
* VIAF: 131894633
* WorldCat: viaf-131894633

 |
**פרנסין דקארי** (נולדה ב-1942) היא  סוציולוגית, פעילה פמיניסטית, ופרופסורית לסוציולוגיה באוניברסיטת קוויבק במונטריאול. דקארי היא מובילת דעה פמיניסטית וממייסדות לימודי נשים במרחב האקדמי בקוויבק.

השכלה
-----

פרנסין דקארי החלה את הקריירה האקדמית שלה בקולג' אדוארד-מונפטיט, המשיכה אותה באוניברסיטת מונטריאול, תוך שהיא מתמקדת בנושא החלוקה המגדרית בסביבת הלימודים. היא סיימה דוקטורט בסוציולוגיה של המדע ב-1985. באותה שנה, החלה ללמד באופן קבוע באוניברסיטת קוויבק במונטריאול (UQAM). מאז שנת 2011, היא המנהלת המדעית של לימודי נשים בקוויבק.

פעילות מדעית וחברתית
--------------------

עבודות המחקר של דקארי מתמקדת בתאוריות של האבולוציה של השיח והפרקטיקות של הפמיניזם בקוויבק, כמו גם בנושאים הקשורים למשפחה ולעבודת נשים. דקארי היא חלוצת בבניית המערך האקדמי בלימודי נשים בקוויבק. עבודתה המחקרית והאקטיביסטית פעלה למתן לגיטימציה למחקר הפמיניסטי והרחבתו למנעד רחב של נושאים. 

דקארי הייתה המנהלת של הוועדה המדעית של הקונגרס הבינלאומי הפמיניסטי למחקר, שהתקיים במונטריאול בשנת 2015.

פרסים
-----

* 2011 - פרס מצוינות במחקר וביצירה, מאוניברסיטת קוויבק.
* 2012 - פרס אורסלה פרנקלין ללימודי מגדר מהאגודה המלכותית של קנדה.

קישורים חיצוניים
----------------

ויקישיתוף מדיה וקבצים בנושא **פרנסין דקארי** בוויקישיתוף
* פרסומים של פרנסין דקארי באתר מדעי החברה
* פרנסין קרט באתר לימודי נשים

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 7378 6324
* LCCN: n81012695
* SUDOC: 070421196
* VIAF: 33313268
* WorldCat: lccn-n81012695

 |
**השערות מבטלות** הוא כשל מעגליות רטרודוקטיבי שבו מגנים על השערה (היפותזה) אחת באמצעות העלאת השערה שנייה שתסביר מדוע האירועים שחוזה ההשערה הראשונה אינם מתרחשים. ההשערה השנייה מבטלת או מחלישה את הניבויים הקיימים בהשערה הראשונה.

הדוגמה הבולטת ביותר להשערות מבטלות היא תאוריות הקשר למיניהן. בכל תאוריות הקשר יש מבנה שבו מוצע הסבר אחד (שלו אין ממצאים תומכים), והסבר שני מסביר את העדר הממצאים באמצעות הטענה שמישהו נקט אמצעים כדי לטשטש עקבות או לסלק את הממצאים. ייתכן בהחלט מצב שאכן מישהו נקט אמצעים כדי לטשטש עקבות פעולתו, אך לכל הפחות יש להצביע על ממצאים ברורים לקיום פעולה זו ואין להסתפק ב"חשדות" או צירופי מקרים בעלמא.

הנטייה לכשל "השערות מבטלות" קיימת בצורה בולטת גם בתאוריות שונות בתחומי הכלכלה והחברה הסובלות מחולשות תאורטיות בסיסיות, המוסברות באמצעות הכנסת גורם שלישי המסביר את נקודת החולשה באמצעות העלאת טענה לא נתמכת נוספת. הדגם הטיפוסי לטיעונים אלו הוא הבא:

א' עושה דבר רע ב' והעדויות לכך הוסתרו/הוסוו/זויפו כך שיראו כמו ג' על ידי א' ובני בריתו.
בשימוש במבנה זה, ובסיוע ממצאים אנקדוטליים או השערות נוספות אפשר להעלות למעשה כל השערה וגם את היפוכה הגמור. לדוגמה:

* בעלי ההון השתלטו על הממשלות וגוזלים את כספם של העניים, אך הסיבה שאיננו מוצאים עדות לגזילה ישירה כזו היא שבעלי ההון מצליחים לסמם אותם באמצעות הטלוויזיה כדי שלא ישימו לב לכך שהם נגזלים.
* הממשלות ובעלי ההון שודדים את המעמד הבינוני כדי לשרת את האינטרסים שלהם, אך מצליחים באמצעות תעמולה סודית מתוחכמת לשכנע את המעמד הבינוני שלמעשה הוא זקוק לרווחה שבעצם אינו נהנה ממנה.
* החוקרים ראובן וגד טענו כי האינפלציה נגרמת על ידי העלאת מחירים יזומה על ידי בעלי ההון וגלגול האשראי במערכת. הסיבה לכך שכל העובדות סותרות את הטיעון שלהם היא שהעובדות זויפו בעקבות קנוניה של כלכלנים מוניטריסטיים שבעלי ההון שכרו באמצעות שינוי תודעתם המעמדית.

למעשה, הוכחות נסיבתיות מבוססות על השערות מבטלות. עם זאת, נהוג להרשיע אדם רק כשהסבירות להיותו חף מפשע נמוכה מאוד.
**פארק גורקי** (ברוסית: **Парк Горького,** השם הרשמי: **הפארק המרכזי לתרבות ומנוחה ע"ש גורקי**) הוא גן במוסקבה, אחד הגנים המפורסמים בעיר בפרט וברוסיה בכלל. הוא נפתח לציבור בשנת 1928 ובשנת 1932 קיבל את השם הנוכחי.

היסטוריה
--------

הפארק על שם גורקי הוקם בשנות ה-30. כמו כל פרויקט מונומנטלי שנבנה בתקופתו של סטלין, גם להקמת גן זה הייתה משמעות סימבולית כפרויקט קומוניסטי מובהק המבטא את אידיאל היופי של השלטון הסובייטי. הפארק נחשב מוצלח מאוד ובמהרה הפך לפופולרי ביותר בין תושבי ואורחי מוסקבה. לא בכדי נכתבו על שמו של הפארק ספרים, הולחנו שירים ובשנות ה-80–90 התפרסמה אפילו להקת רוק ידועה בשם "גורקי פארק".

בשטחו של הפארק מצויים גם ביתני אומנים וגם מוזיאון המוסך לאומנות עכשווית.

### לאחר נפילת ברית המועצות

לאחר נפילת מסך הברזל נוספו בשטחו גם פארק שעשועים וגם פארק מים.

במהלך שנת 2011 עבר הפארק שיפוצים. האגם במרכז הפארק נוקה, בעלי דוכנים ומתקני שעשועים זולים אשר הסתירו את הנוף בשנים שלפני השיפוץ פונו והוא הפך שוב לפופולרי ביותר. לאחר השיפוץ בוטל התשלום על הכניסה לפארק, הותקנה רשת אלחוטית חינמית של אינטרנט וליד הספסלים החדשים הותקנו שקעי חשמל לרווחת הציבור. במקום מתקיימות פעילויות מגוונות לציבור המבקרים, הכוללות ריקודים, פעילויות ספורט למבוגרים וילדים, הקרנת סרטים תחת כיפת השמיים ועוד, ונפתחה גלריה לאמנות עכשווית בשם "גאראז’". בתקופת החורף הופך כמעט כל הפארק למשטח החלקה על הקרח ענק עם גשרים ומעברים להולכי רגל, מה שהכניס אותו לספר השיאים של גינס.

גלריה
-----

* שער הכניסה הראשי של הפארקשער הכניסה הראשי של הפארק
* תצפית מעל מבנה שער הכניסה אל הפארקתצפית מעל מבנה שער הכניסה אל הפארק
* השדרה המרכזית בפארק גורקיהשדרה המרכזית בפארק גורקי
* מוזיאון המוסך לאומנות עכשוויתמוזיאון המוסך לאומנות עכשווית

קישורים חיצוניים
----------------

ויקישיתוף מדיה וקבצים בנושא **פארק גורקי** בוויקישיתוף
* 

* אתר האינטרנט הרשמי של פארק גורקי (ברוסית)
* פארק גורקי, ברשת החברתית פייסבוק

* פארק גורקי, ברשת החברתית אינסטגרם

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2007078851
* VIAF: 150476145
* WorldCat (עם VIAF): 150476145

 |
באנליזה מרוכבת, **השערת גודמן** היא השערה בדבר המקדמים של פונקציות מולטי-ולנטיות, המכלילה את משפט דה ברנז'. את ההשערה ניסח אדולף וינקלר גודמן, מתמטיקאי שעסק רבות בתורת הפונקציות המולטי-ולנטיות.

ניסוח
-----

תהי {\displaystyle f(z)=\sum \_{n=1}^{\infty }{b\_{n}z^{n}}} היא פונקציה p-ולנטית. ההשערה טוענת כי המקדמים מקיימים:

{\displaystyle |b\_{n}|\leq \sum \_{k=1}^{p}{\frac {2k(n+p)!}{(p-k)!(p+k)!(n-p-1)!(n^{2}-k^{2})}}|b\_{k}|}

תוצאות חלקיות
-------------

גודמן ומתמטיקאים רבים הגיעו לתוצאות חלקיות בדבר ההשערה. היא הוכחה למספר משפחות פונקציות ספציפיות, ובמקביל הוכחו חסמים חלשים יותר מהטענה עצמה.

**משפט**: כאשר {\displaystyle p=2,3} השערת גודמן נכונה עבור פונקציות מהצורה {\displaystyle P\circ \phi } כאשר P הוא פולינום ו-\phi  היא אוניוולנטית.

לקריאה נוספת
------------

* A. W. Goodman, ON SOME DETERMINANTS RELATED TO p-VALENT FUNCTIONS, 1948
* Abdallah Lyzzaik and David Styer, Goodman's Conjecture and the Coefficients of Univalent Functions, Proceedings of the American Mathematical Society, 1978
**יבגניה קנייבה** (רוסית: **Евгения Олеговна Канаева**; נולדה 2 באפריל 1990 באומסק, ברית המועצות) היא מתעמלת אומנותית רוסית. הייתה פעמיים ברציפות אלופה אולימפית (בייג'ינג 2008 ולונדון 2012), אלופת עולם ואלופת אירופה בהתעמלות אמנותית בתחרות הקרב רב אישי.

הייתה למתעמלת הראשונה בעולם הזוכה בתחום זה במדליית זהב בשתי אולימפיאדות.

ביוגרפיה
--------

קנייבה נולדה באומסק, שבסיביר. אמה, סווטלנה, הייתה מתעמלת אומנותית ברמה עולמית. אביה, אולג, הוא המאמן של הרכב המתאבקים בסגנון היאבקות יוונית-רומית ואחיה הגדול התאבק בקבוצה שאביו אימן. סבתה היא שמשכה אותה להתעמלות האומנותית בגיל 6. מאמנה הראשון, אלנה, התרשם מהתלהבותה ללמוד לעשות אלמנטים בדרגת קושי גבוהה. אחד העובדים בבית הספר ההתעמלות שהתאמנה בו, נזכר בה שבילתה שעות רבות באימונים למרות שכל התלמידים האחרים נעלמו לבתיהם עקב השעה המאוחרת, וסבתא שלה הייתה עומדת במסדרון חשוך וקר ומחכה לקחת אותה הביתה. מלבד אהבתה להתעמלות אומנותית, ידועה בחביבותה ובטיפולה לאחרים, ואף כינו אותה "אמא תרזה" על ידי צוות הדרכה.

### אלופת אירופה

באליפות אירופה בהתעמלות אמנותית שנערכה בטורינו, איטליה בשנת 2008 זכתה קנייבה במדליית זהב בתחרות הקרב רב אישי. באליפות אירופה שנערכה בבאקו, אזרבייג'ן בשנת 2009 זכתה קנייבה בכל 5 מדליות הזהב האפשריות.

### אלופה אולימפית

באולימפיאדת בייג'ינג (2008) זכתה קנייבה במדליית זהב בתחרות הקרב רב אישי בתוצאה של 75.500 נקודות (חבל - 18.850, סרט - 18.850, חישוק - 18.850, אלות - 18.950).

באולימפיאדת לונדון (2012) זכתה קנייבה במדליית זהב בתחרות הקרב רב אישי והגנה על תוארה.

### אלופת עולם

באליפות העולם בהתעמלות אמנותית שנערכה באוג'יאמדה, יפן בשנת 2009 זכתה קנייבה בכל 6 מדליות הזהב האפשרויות, באליפות העולם שנערכה במוסקבה רוסיה בשנת 2010 היא זכתה ב-5 מדליות, מהן 4 זהב ובאליפות העולם שנערכה במונפלייה, צרפת בשנת 2011 היא זכתה בכל 6 מדליות הזהב האפשרויות פעם נוספת.

בשנת 2013 פרשה קנייבה מהשתתפות בתחרויות לאחר שנישאה.

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **יבגניה קנייבה** |

קישורים חיצוניים
----------------

* יבגניה קנייבה, באתר הוועד האולימפי הבין-לאומי
* יבגניה קנייבה, באתר olympedia.org
* יבגניה קנייבה, באתר התאחדות ההתעמלות הבין-לאומית

|  אלופות אולימפיות בהתעמלות אמנותית – קרב רב אישי |
| --- |
| 

|  |
| --- |
| (1984): לורי פאנג קנדהקנדה • (1988): מרינה לובאץ' ברית המועצותברית המועצות • (1992): אלכסנדרה טימושנקו  • (1996): קטרינה סרבריאנסקה אוקראינהאוקראינה • (2000): יוליה ברסוקובה רוסיהרוסיה • (2004): אלינה קבייבה רוסיהרוסיה • (2008): יבגניה קנייבה רוסיהרוסיה • (2012): יבגניה קנייבה רוסיהרוסיה • (2016): מרגריטה מאמון רוסיהרוסיה • (2020): לינוי אשרם ישראלישראל |

 |
כלי הטיס של קיבוץ גלעד בתחרות בישראל ביוני 2011
אירוע פלוגטאג בקלן 2006
**רד בול פלוגטאג** (מגרמנית: **Flugtag**, "יום תעופה") היא תחרות תעופה הדומה לבוגנור בירדמן. 
בתחרות הפלוגטאג, צריכים מתחרים להכין כלי טיס מעופף (לא מטוס אמיתי, אלא משהו דומה, ללא כל כוח חשמלי שמניע אותו), בו אורך מוטת הכנפיים לא יעלה על 10 מטרים, רוחב בסיס הגלגלים יגיע לרוחב מקסימלי של 4 מטרים, גובה הכלי לא יעבור 6 מטרים, ומשקל הכלי לא יעלה על 200 ק"ג (כולל הטייס).

צוות השופטים מורכב מאנשים המבינים בתחומי הטיס, הבידור והספורט השונים. השופטים קובעים את מנצח התחרות לפי כמה קני מידה:

1. מרחק הטיס של כלי התעופה
2. יצירתיות (מראה כלי הטיס, צורתו וכו')
3. יכולות תיאטרליות של המשתתפים

תחרות הפלוגטאג הראשונה שהתקיימה בעולם הייתה באוסטריה (בווינה) בשנת 1991 על ידי חברת רד בול. הפופולריות של התחרות הייתה כה גדולה, כך שגם חברת רדבול הרוויחה מהתחרות, וגם התחרות התפשטה לערים נוספות: לונדון, אוסטין, שיקגו, לוס אנג'לס, ניו יורק, סן פרנסיסקו, מיאמי, אנטוורפן, ברלין, יוהנסבורג, סטוקהולם, ניו זילנד, תל אביב, לוזאן, דוברובניק ועוד כמה אחרים. 

תחרות הפלוגטאג הראשונה שנערכה בישראל הייתה בשנת 2003 בגני יהושע, בהשתתפותם של 33 צוותים. מארגני התחרות בנו בגני יהושע באגם המלאכותי מקפצה, ממנה נדרשו המתחרים לקפוץ. הצוות המנצח היה צוות "הדרקון מהירקון" מקיבוץ נירים, אשר הצליח לקפוץ למרחק של 10.5 מטרים. במקום השני זכה תומאס הקטר, אשר הגיע למרחק של 11 מטרים (נא לא לשכוח שלא רק המרחק קובע). במקום השלישי זכה "בליסטרה בול", שהגיע למרחק של 8.5 מטרים, וקיבל את פרס היצירתיות, אבל צוות "ברזונטאש" היה שהגיע למרחק הגדול ביותר - 24 מ' (אך לא זכה באף אחד מהמקומות הראשונים).

אסונות
------

בשנת 2010 בבוקרשט בירת רומניה אישה מחופשת למיס פיגי קפצה על פסנתר כנף, ועם פגיעת הפסנתר במים, נפלה על הפסנתר קיבלה מכה בראשה, איבדה את ההכרה, והיא נותרה שוכבת במקומה על גבי הפסנתר הצף. כמו כן סבלה מפגיעה בחוט השדרה, וייתכן שתישאר נכה בגפיה התחתונות. צוות החילוץ שניגש אליה מיד לא היה בעל הכשרה רפואית, ולא ידע כיצד לטפל בה.

קישורים חיצוניים
----------------

ויקישיתוף מדיה וקבצים בנושא **רד בול פלוגטאג** בוויקישיתוף
* 

* אתר האינטרנט הרשמי של רד בול פלוגטאג
* תחרות הפלוגטאג
* רד בול פלוגטאג ישראל
* המופע המלא של קבוצת royal flush בתחרות אשר התקיימה בישראל

הערות שוליים
------------

1. ↑  תאונת הפסנתר אתר סרטי חדשות לייבליק
**השערת ארדש-גראהם** היא השערה שהוכחה כנכונה בתורת המספרים הקומבינטורית, שלפיה בכל חלוקה סופית של קבוצת המספרים {\displaystyle \ 2,3,4,\cdots } (המספרים הטבעיים הגדולים מ-1), יש חלק הכולל מספרים שסכום ההופכיים שלהם הוא 1. במילים אחרות, לכל צביעה של המספרים האלו במספר סופי של צבעים, יש "הצגה מונוכרומטית" של 1 כשבר מצרי (מניחים ש-1 אינו משתתף במשחק, כדי שלא לקבל את ההצגה הטריוויאלית {\displaystyle \ 1={\frac {1}{1}}}). את ההשערה הציעו פול ארדש ורונלד גראהם ב-1980, והוכיח אותה ארני קרוט (אנ') בשנת 2000.

לדוגמה, בחלוקת הטבעיים למספרים זוגיים ואי-זוגיים, אפשר להציג את 1 גם כסכום {\displaystyle \ {\frac {1}{2}}+{\frac {1}{4}}+{\frac {1}{6}}+{\frac {1}{12}}}, וגם כסכום {\displaystyle \ {\frac {1}{3}}+{\frac {1}{5}}+{\frac {1}{7}}+{\frac {1}{9}}+{\frac {1}{15}}+{\frac {1}{21}}+{\frac {1}{27}}+{\frac {1}{35}}+{\frac {1}{63}}+{\frac {1}{105}}+{\frac {1}{135}}}. השאלה היא האם בכל חלוקה יש הצגה כזו לפחות עבור אחד החלקים.

ארדש וגראהם שיערו בנוסף שקיים קבוע b כך שאם מספר הצבעים *r* גדול מספיק, אז המכנה הגדול ביותר שבו נעשה שימוש בהצגה, קטן מ-{\displaystyle \ b^{r}}. כדי שהתנאי הזה יתקיים, ידוע שעל *b* להיות לפחות *e*. קרוט הוכיח שהטענה הזו נכונה עבור {\displaystyle b\geq e^{167000}}.

תוצאתו של קרוט נובעת כמסקנה ממשפט כללי יותר, שלפיו יש הצגה של 1 באמצעות שברים מצריים שהמכנים שלהם נבחרים מקבוצה *C* של מספרים חלקים בקטעים מהצורה {\displaystyle \displaystyle [X,X^{1+\delta }]}, בתנאי ש-*C* גדולה מספיק כך שסכום ההופכיים של המספרים שם הוא לפחות 6. השערת ארדש-גראהם נובעת מהמשפט הזה, אם מראים שלכל r, ניתן למצוא קטע מהצורה הזו כך שסכום ההופכיים של כל המספרים החלקים הוא לפחות *6r*, משום שאז יש בכל צביעה ב-r צבעים חלק אחד שסכום ההופכיים עבורו הוא לפחות 6.

ארדש כתב במהלך חייו מאמרים רבים על שברים מצריים. כמעט עשרים שנה אחרי מותו, התפרסם מאמר משותף שלו עם רון גראהם ו-Steve Butler, לאחר שהאחרון השלים, גם באמצעות חישוב אינטנסיבי, פתרון של בעיה אחרת שהציבו ארדש וגראהם: האם אפשר להציג כל מספר שלם כשבר מצרי שבו המכנים הם כולם מכפלה של שלושה ראשוניים New Erdős Paper Solves Egyptian Fraction Problem, Simons Foundation, ‏2015-12-09 (ב־American English). התשובה, כפי שהוכח ב-2015, חיובית .

ראו גם
------

* משפט מירסקי-ניומן (אנ') קובע שבכל חלוקה של השלמים לאיחוד זר של סדרות אריתמטיות מוכרח ההפרש הגדול ביותר להופיע יותר מפעם אחת.
* השערת הרצוג-שונהיים (אנ') מכלילה את הבעיה שביסוד משפט מירסקי-ניומן לחבורה (סופית) כלשהי.

לקריאה נוספת
------------

* Croot, Ernest S. III, **Unit Fractions**, Ph.D. thesis, University of Georgia, Athens, 2000.
* Erdős, Paul and Graham, Ronald L. "Old and new problems and results in combinatorial number theory". **L'Enseignement Mathématique** 28:30–44, 2000.

קישורים חיצוניים
----------------

* עמוד הבית של ארני קרוט
* ההוכחה של קרוט ב-"Annals of Mathematics"
* ארדש, פול וגראהם, רונלד, בעיות ותוצאות ישנות וחדשות בתורת המספרים הקומבינטורית (עמ' 128), שם מקורי: Old and New Problems and Results in combinatorial Number Theory, ‏1980 (באנגלית)
בציור למעלה: לאופריק (משמאל) אדוארד המודה (באמצע) ונזיר אשר מראה כי השתקפותו במראה היא ישו. ציור מגרסה של ספר יום הדין מהמאה ה-13
**ליאופריק, רוזן מרסיה** (**Leofric, Earl of Mercia**; סוף המאה ה-10 – 30 בספטמבר 1057) היה מייסדם של שני המנזרים בקובנטרי (Coventry) ובמאץ' וונלוק (Much Wenlock) שבאנגליה, ונודע בעיקר בנישואיו לליידי גודייבה, אשר שכנעה אותו להקל על מיסי התושבים בעיר קובנטרי. למרות יצוגו השלילי באגדות עם נחשב כיום ליאופריק על ידי היסטוריונים כאדם נדיב ומנהיג חזק אשר היה מוערך בקרב בני זמנו, ונכתבו עלייו אגדות עם המציירות אותו באור שלילי מאות שנים לאחר מותו.

משפחתו
------

ליאופריק נולד לרוזן ליאופוויין (Leofwine, Ealdorman of the Hwicce) אשר חי בשנים 950–1028. לא הרבה ידוע על חייו הפרטיים, אך מלבד אח ממחוז נורת'מן אשר נהרג בשנת 1017, היו ללאופריק עוד שני אחים, אדווין, אשר נהרג בשנת 1039, וגודווין, אשר נפטר בסביבות שנת 1057.

לליאופריק היו מספר נשים במהלך חייו, הידועה שבהן הייתה ליידי גודייבה, שהתחתנה עמו לאחר שהתאלמנה מבעלה הקודם.

ליאופריק בתרבות
---------------

כתר רוזן אנגלי
דמותו של ליאופריק הופיעה במספר יצירות קולנועיות וטלוויזיוניות:

* השחקן רוי טראוורס (Roy Travers) גילם אותו בסרט אילם בריטי משנת 1928 בשם "ליידי גודייבה" (Lady Godiva).
* בסרט "ליידי גודייבה מקובנטרי" הוא גולם על ידי ג'ורג' ניידר (George Nader), בשנת 1955.
* טוני סטידמן (Tony Steedman) גילם אותו בשנת 1965 בסדרת הטלוויזיה של ה-BBC, "רובע ההתעוררות" (Hereward the Wake).

קישורים חיצוניים
----------------

ויקישיתוף מדיה וקבצים בנושא **ליאופריק** בוויקישיתוף
* ליאופריק, באתר "Find a Grave" (באנגלית)
* ליאופריק, באתר אנציקלופדיה בריטניקה (באנגלית)

הערות שוליים
------------

1. ↑  אין מידע מדויק על תאריך לידתו, ואף תאריך מותו משוער.

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2007036508
* VIAF: 33907092
* WorldCat: lccn-n2007036508

 |
השערת גלפנד-קירילוב היא השערה אלגברית בתורת ההצגות הגאומטרית, שהוצעה על ידי ישראל גלפנד ואלכסנדר קירילוב ב-1966. ההשערה הופרכה בניסוחה הכללי, אך מקרים פרטיים חשובים שלה הוכחו ברבות השנים.

ניסוח ההשערה
------------

תהי {\displaystyle {\mathfrak {g}}} אלגברת לי (מרוכבת) מממד סופי המתאימה לחבורה אלגברית. תהי {\displaystyle U({\mathfrak {g}})} המעטפת האסוציאטיבית האוניברסלית שלה ויהי D חוג השברים של {\displaystyle U({\mathfrak {g}})}. השערת גלפנד-קירילוב טוענת ש-D איזומורפי לחוג השברים של אלגברת וייל מסדר כלשהו, מעל שדה הפונקציות הרציונליות {\displaystyle \mathbb {C} (x\_{1},\dots ,x\_{s})}.

מקרים תקפים ודוגמות נגדיות
--------------------------

ההשערה תקפה עבור אלגברות לי פתירות או פשוטות למחצה מטיפוס A\_{n}. בשנת 1996 בנו Alev, Ooms ו-Van den Bergh דוגמה נגדית להשערת גלפנד-קירילוב דוגמה זו נבנית כמכפלה ישרה למחצה של אלגברת לי המתאימה לחבורת לי אלגברית קשירה לא-מיוחדת פשוטה למחצה עם הצגה סוף ממדית שלה בעלת מייצב גנרי טריוויאלי.
מתברר שבדוגמה זו מתקיימת גרסה חלשה של השערת גלפנד-קירילוב: חוג השברים של אלגברת המעטפת אמנם אינו איזומורפי לחוג השברים של אלגברת וייל, אך לאחר הרחבת סקלרים (טרנסצנדנטית טהורה) הוא נעשה כזה.

ב-2010, הראה Permet כי אם השערת גלפנד-קירילוב תקפה לגבי אלגברת לי מסוימת, אזי שדה הפונקציות הרציונליות מעליה במאפיין חיובי גדול דיו הוא הרחבה טרנסצנדנטית טהורה של תת-שדה האינווריאנטים (ביחס לחבורה). בשילוב עם עבודות קודמות, הדבר אפשר לו להסיק כי אלגברות לי מטיפוסים {\displaystyle B\_{n}} (עבור {\displaystyle n\geq 3}), {\displaystyle D\_{n}} (עבור {\displaystyle n\geq 4}), {\displaystyle E\_{6},E\_{7},E\_{8}} ו-{\displaystyle F\_{4}} אינן מצייתות אף הן להשערת גלפנד-קירילוב.

הערות שוליים
------------

1. ↑  Alev, Jacques; Ooms, Alfons; Van den Bergh, Michel; A class of counterexamples to the Gelʹfand-Kirillov conjecture, Transactions of the AMS, 1996.
2. ↑  Permet, Alexander; Modular Lie algebras and the Gelfand-Kirillov conjecture, Inventiones Mathematicae, 2010
**דב גולדשטיין** (1931 - 17 באוגוסט 2007) היה עיתונאי וביוגרף. עבד ב"מעריב" מ-1956. נודע ככותב האוטוביוגרפיות של עזר ויצמן, יצחק רבין, רפאל איתן, טדי קולק ושמואל תמיר.

ביוגרפיה
--------

נולד בפולין בשנת 1931 ועלה לארץ ישראל בהיותו בן חודשים אחדים. המשפחה התגוררה בראשון לציון וגולדשטיין למד בית הספר הגימנסיה הריאלית. בתחילת שנות ה-50 עבד במשך שנתיים כמורה במזכרת-בתיה ובראשון-לציון. לאחר מכן היה פקיד בנק ברחובות. בשנת 1956 כתב העיתון "מעריב" בדרום הארץ, יהושע ביצור, עבר לתפקיד הכתב הפרלמנטרי של העיתון בירושלים. הוא הכיר את גולדשטיין והציע לו להחליפו כתב בדרום הארץ. ב-1958 עבר גולדשטיין למערכת העיתון בתל אביב והחל לכתוב על נושאים כלל-ארציים.

בשנת 1979 כתב עם יצחק רבין את הספר האוטוביוגרפי "פנקס שירות", שבו הגה את הביטוי "חתרן בלתי נלאה", שחולל מהומה באמצעי התקשורת.

דב גולדשטיין נפטר בגיל 76 ממחלת הסרטן. הוא הותיר אחריו רעיה, רותי ושלושה בנים. אחד מבניו הוא העיתונאי ממי גולן.

ספריו
-----

* **כאלה הם היו**, הוצאת אחיאסף, 1974
* **הרצליה - אגדה של עיר**, הוצאת מלוא, 1998

### אוטוביוגרפיות שהשתתף בכתיבתן

* **לך שמיים, לך ארץ** (עם עזר ויצמן, 1974)
* **פנקס שירות** (עם יצחק רבין, 1979)
* **רפול - סיפורו של חייל** (עם רפאל איתן, 1985)
* **ירושלים של טדי** (עם טדי קולק, 1994)
* **בן הארץ הזאת** (עם שמואל תמיר, 2002)

קישורים חיצוניים
----------------

* מרדכי נאור, עיתונאי בלתי נלאה, באתר העין השביעית, 30 בינואר 2013

הערות שוליים
------------

1. ↑  טל לוי, לין, היום לפני 31 שנה: יצחק רבין מדביק לשמעון פרס את הכינוי "חתרן בלתי נלאה", באתר הארץ, 8 באוגוסט 2010
2. ↑  אסף כרמל, מת העיתונאי דב גולדשטיין, מבכירי "מעריב", בן 76, באתר הארץ, 19 באוגוסט 2007
3. ↑  עקיבא נוף, האיש שבער לו, באתר הארץ, 30 בספטמבר 2002

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261979705171
* BnF: cb137381160 (data)
* GND: 1080816143
* ISNI: 0000 0001 2022 8799
* LCCN: nr90018078
* NKC: jcu2011633120
* NTA: 184985471
* SUDOC: 181010259
* VIAF: 27244712
* WorldCat: lccn-nr90018078

 |
**הפועל באר יעקב** הייתה קבוצת כדורגל ישראלית מהעיר באר יעקב.

היסטוריה
--------

הקבוצה הוקמה בשנת 1954 ונרשמה לעונת 1954/1955 בליגה ג', שם שיחקה במשך שש עונות. בין מייסדי הקבוצה היו חיים לייבוביץ, צבי בנדט, חיים נעים, ציון גואטה ויוסף גז. יוסף גז מונה כמאמן-שחקן. בתום עונת 1959/1960 העפילה לליגה ב' מחוז דרום ב'. ב-1961, לאחר עזיבתו של המאמן גז לאיטליה, מונה נינו ברגיג, מכוכביה של הקבוצה, למאמן-שחקן.

לאחר שב-1965 הוקמו גם קבוצות ילדים, נערים ונוער, העפילה הקבוצה בתום עונת 1965/1966 לליגה א' (הליגה השנייה בחשיבותה דאז), כשנינו ברגיג הוא מלך השערים של הקבוצה עם 28 שערים. ב-1970 פרש ברגיג ממשחק והתמקד באימון הקבוצה. הקבוצה שיחקה במשך תשע עונות בליגה א' דרום, כאשר בעונת 1971/1972 הגיעה הקבוצה למקום הגבוה ביותר שלה בליגה המשנה: המקום החמישי. בעונת 1975/1976 סיימה הקבוצה במקום ה-15 מתוך 17 קבוצה בליגה א' דרום, וירדה לליגה השלישית (ליגה א' במבנה הליגות החדש בעונת 1976/1977). את עונת 1976/1977 בליגה א' דרום סיימה במקום האחרון, וירדה אז לליגה ב' מחוז דרום א' וכך השלימה ירידת שתי ליגות בשתי שנים רצופות.

בעונת 1977/1978 סיימה בליגה ב' מחוז דרום א' במקום ה-12 מתוך 14 קבוצות וניצלה מירידה לליגה ג' בזכות הפרש שערים עדיף על בית"ר מחנה יהודה שירדה לליגה ג'.
בתום עונה זו הועברה הקבוצה ממחוז דרום א' באותה ליגה, למחוז דרום ב' באותה ליגה, שם שיחקה במשך 10 עונות רצופות, עד תום עונת 1987/1988, אז סיימה במקום הראשון והעפילה לליגה א' לאחר 11 שנות היעדרות, שם שיחקה שבע עונות, עד שבתום עונת 1994/1995 סיימה הקבוצה במקום הלפני אחרון בליגה א' דרום וירדה לליגה ב' מחוז דרום ב'. היא שיחקה שם ארבע עונות. בתום עונת 1998/1999 התפרקה הקבוצה.[דרוש מקור].

מגרש הכדורגל שבו שיחקה הקבוצה הוקם ב-1954. על שטח המגרש, בכביש המחבר את באר יעקב לנס ציונה, הוקמה בעשור השני של המאה ה-21 שכונת מגורים.

קישורים חיצוניים
----------------

* דוד לויאן, הפועל באר יעקב, חוברת "פנדל", 15 בפברואר 1973, עמוד 10

הערות שוליים
------------

1. 1 2 3 4 5 6  דוד לויאן, הפועל באר יעקב, חוברת "פנדל", 15 בפברואר 1973, עמוד 10
2. ↑  יצחק פרי, שאול הביא בדקה ה-85 ששון להפועל יהוד, מעריב, 13 ביוני 1976
3. ↑  דימונה הצטרפה לבאר יעקב בליגה ב', מעריב, 15 במאי 1977
4. ↑  ע.יקותיאל, הפרש שערים שלילי חרץ גורל מ. יהודה, מעריב, 28 במאי 1978
5. ↑  רזי יקותיאל, ליגה ב' - התפרעויות ו"פיצוץ" משחקים, מעריב, 18 בנובמבר 1979
6. 1 2  דוריס קרונהאוז, הדשא כבר לא ירוק יותר, המשך, דף הפייסבוק של "השקמה" באר יעקב, 26 בפברואר 2015